CELEX: 32021R0051
Language: fi
Date: 2021-01-22 00:00:00
Title: Komission täytäntöönpanoasetus (EU) 2021/51, annettu 22 päivänä tammikuuta 2021, uuselintarvikkeen trans-resveratroli käyttöedellytysten muutoksen hyväksymisestä Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti)

25.1.2021   
               
               
                  FI
               
               
                  Euroopan unionin virallinen lehti
               
               
                  L 23/10
               
            
         KOMISSION TÄYTÄNTÖÖNPANOASETUS (EU) 2021/51,
         annettu 22 päivänä tammikuuta 2021,
         uuselintarvikkeen trans-resveratroli käyttöedellytysten muutoksen hyväksymisestä Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 12 artiklan,
         sekä katsoo seuraavaa:
         
                     (1)
                  
                  
                     Asetuksessa (EU) 2015/2283 säädetään, että unionin markkinoille voidaan saattaa vain sellaisia uuselintarvikkeita, jotka on hyväksytty ja jotka mainitaan unionin luettelossa.
                  
               
                     (2)
                  
                  
                     Asetuksen (EU) 2015/2283 8 artiklan nojalla annettiin komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista.
                  
               
                     (3)
                  
                  
                     Komission täytäntöönpanopäätöksellä (EU) 2016/1190 (3) hyväksyttiin trans-resveratrolin saattaminen unionin markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 (4) mukaisesti käytettäväksi aikuisväestölle tarkoitetuissa ravintolisissä, sellaisina kuin ne on määritelty Euroopan parlamentin ja neuvoston direktiivissä 2002/46/EY (5), kapselin tai tabletin muodossa.
                  
               
                     (4)
                  
                  
                     Yritys DSM Nutritional Products Europe, jäljempänä ’hakija’, esitti 31 päivänä tammikuuta 2020 komissiolle asetuksen (EU) 2015/2283 10 artiklan 1 kohdan mukaisesti hakemuksen uuselintarvikkeen trans-resveratroli käyttöedellytysten muuttamiseksi. Hakija pyysi uuselintarviketta trans-resveratroli sisältävien ravintolisien toimitusmuotojen muuttamista etenkin siten, että kapselit ja tabletit eivät enää olisi ainoita unionin luettelossa mainittuja tällaisten ravintolisien sallittuja toimitusmuotoja.
                  
               
                     (5)
                  
                  
                     Hakija katsoo, että trans-resveratrolia sisältävien ravintolisien toimitusmuotoja on tarpeen muuttaa, koska muutoksen myötä trans-resveratrolia voitaisiin käyttää muissakin ravintolisien muodoissa kuin kapseleina tai tabletteina.
                  
               
                     (6)
                  
                  
                     Olemassa on uuselintarvikkeita, joiden käyttö ravintolisissä on hyväksytty ja jotka on lueteltu unionin uuselintarvikeluettelossa mutta joille ei ole määritelty toimitusmuotoja. Muuttamalla trans-resveratrolia sisältävien ravintolisien toimitusmuotoja voitaisiin näin ollen varmistaa ravintolisien käyttöedellytysten johdonmukaisuus ja antaa elintarvikealan toimijoille lisää vaihtoehtoja vastata kuluttajien mieltymyksiin.
                  
               
                     (7)
                  
                  
                     Komissio ei pyytänyt Euroopan elintarviketurvallisuusviranomaiselta lausuntoa 10 artiklan 3 kohdan mukaisesti, sillä uuselintarvikkeen trans-resveratroli käyttöedellytysten muuttamisella siten, että sille määritellyt ravintolisissä käyttöä koskevat muodot poistetaan, ei todennäköisesti ole vaikutusta ihmisten terveyteen. Sen vuoksi on aiheellista muuttaa uuselintarvikkeen trans-resveratroli käyttöedellytyksiä siten, että sen käyttö sallitaan ravintolisissä kaikissa muodoissa aiemmin hyväksytyn enimmäismäärän rajoissa.
                  
               
                     (8)
                  
                  
                     Täytäntöönpanopäätöksellä (EU) 2016/1190 hyväksytty ja unionin uuselintarvikeluettelossa ilmoitettu trans-resveratrolin enimmäismäärä ravintolisissä pysyy samana. Trans-resveratrolin käytön hyväksymistä ravintolisissä tukevat turvallisuusnäkökohdat pätevät edelleen, eikä ravintolisille määriteltyjen erityisten toimitusmuotojen poistaminen aiheuta turvallisuusriskiä.
                  
               
                     (9)
                  
                  
                     Sen vuoksi täytäntöönpanoasetuksen (EU) 2017/2470 liitettä olisi muutettava.
                  
               
                     (10)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            
               1.   Muutetaan asetuksen (EU) 2015/2283 6 artiklassa säädetyssä unionin luettelossa hyväksytyistä uuselintarvikkeista ja täytäntöönpanoasetuksessa (EU) 2017/2470 oleva trans-resveratrolia koskeva kohta tämän asetuksen liitteessä esitetyllä tavalla.
            
            
               2.   Edellä olevassa 1 kohdassa tarkoitettuun kohtaan unionin luettelossa lisätään liitteessä vahvistetut käyttöedellytykset ja merkintävaatimukset.
            
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 22 päivänä tammikuuta 2021.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 327, 11.12.2015, s. 1.
         
            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).
         
            (3)  Komission täytäntöönpanopäätös (EU) 2016/1190, annettu 19 päivänä heinäkuuta 2016, luvan antamisesta trans-resveratrolin saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti(EUVL L 196, 21.7.2016, s. 53).
         
            (4)  Euroopan parlamentin ja neuvoston asetus (EY) N:o 258/97, annettu 27 päivänä tammikuuta 1997, uuselintarvikkeista ja elintarvikkeiden uusista ainesosista (EYVL L 43, 14.2.1997, s. 1).
         
            (5)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).
      
      
         
            LIITE
            Korvataan täytäntöönpanoasetuksen (EU) 2017/2470 liitteen taulukossa 1 (Hyväksytyt uuselintarvikkeet) oleva ”Trans-resveratrolia” koskeva kohta seuraavasti:
            
               
                           Hyväksytty uuselintarvike
                        
                        
                           Uuselintarvikkeen käyttöedellytykset
                        
                        
                           Merkintöjä koskevat lisävaatimukset
                        
                        
                           Muut vaatimukset
                        
                        
                           Tietosuoja
                        
                     
                           ”Trans-resveratroli
                        
                        
                           
                              Määritelty elintarvikeluokka
                           
                        
                        
                           
                              Enimmäismäärät
                           
                        
                        
                           
                                       1.
                                    
                                    
                                       Uuselintarvikkeen nimitys sitä sisältävien ravintolisien pakkausmerkinnöissä on ”trans-resveratroli”.
                                    
                                 
                                       2.
                                    
                                    
                                       
                                          Trans-resveratrolia sisältävien ravintolisien pakkauspakkausmerkinnöissä on oltava maininta, että lääkkeitä käyttävien henkilöiden olisi nautittava tuotetta ainoastaan lääkärin valvonnassa.”
                                    
                                 
                        
                            
                        
                        
                            
                        
                     
                           Aikuisille tarkoitetut ravintolisät sellaisina kuin ne on määritelty direktiivissä 2002/46/EY
                        
                        
                           150 mg/päivä